વલસાડ : વલસાડ જિલ્લામાં મહિલા સરપંચ ધરાવતી ગ્રામ પંચાયતોમાં અવિશ્વાસની દરખાસ્ત તથા પંચાયત સુપરસીડ કરાવવા બજેટ નામંજૂર કરાવવાની એક પછી એક બહાર આવી રહેલી ઘટનાઓ વચ્ચે વલસાડ તાલુકાના પીઠા ગ્રામ પંચાયતમાં મહિલા સરપંચને અવિશ્વાસની દરખાસ્ત મૂકીને ઘેર બેસાડી દેનાર ૬ સભ્યોએ ઉપસરપંચ એવા ઇન્ચાર્જ મહિલા સરપંચ સામેના વિરોધને પગલે પંચાયતનું ૨૦૧૯-૨૦ના વર્ષનું બજેટ શનિવારે સતત ત્રીજી વખત બહુમતીના જોરે નામંજૂર કરાવતા, પીઠા ગ્રામ પંચાયત સુપરસીડ થવાની શક્યતા વધી છે.